а това на свой ред е попречило на увеличаването на цените, което иначе би настъпило, и съществената вреда, понесена от промишлеността на Съюза през разследвания период.
 (341)
 Като се има предвид съвпадението във времето между значителното подбиване на цените на производителите от Съюза от субсидирания внос от Индия и загубата на продажби и пазарен дял от страна на промишлеността на Съюза, довело до много ниска рентабилност, може да се заключи, че субсидираният внос е отговорен за вредата, понесена от промишлеността на Съюза.
 5.2. Въздействие на други фактори
 5.2.1. Икономическата криза и спадът в търсенето
 (342)
 Потреблението в Съюза на разглеждания продукт е намаляло със 7 %. Спадът в потреблението (13 % за периода 2011—2012 г.) е бил причинен от икономическата криза и намаляването на публичните разходи. Спадът в потреблението изглежда е допринесъл за вредата в началото на разглеждания период, като е възможно да е оказал отражение за това и през 2013 г. Въпреки това през 2013 г. и особено през разследвания период субсидираният внос от Индия е основният фактор за вредата, упражнявал отрицателно въздействие върху продажбите в Съюза на промишлеността на Съюза и възпрепятствал връщането към устойчива рентабилност.
 5.2.2. Внос от трети държави
 (343)
 През разглеждания период обемът на вноса от други трети държави се е променял, както следва:
 Обем на вноса от трети държави (в метрични тонове)
 2011 г.
 2012 г.
 2013 г.
 РП
 Китай
 31 136
 28 019
 12 266
 13 903
 Индекс
 100
 90
 39
 45
 Трети държави с изключение на Китай
 14 693
 12 183
 20 153
 22 524
 Индекс
 100
 83
 137
 153
 Всички трети държави
 45 828
 40 202
 32 419
 36 427
 Индекс
 100
 88
 71
 79
 Източник: Евростат
 (344)
 Вносът от Индия е представлявал по-голямата част от целия внос в Съюза през разследвания период. Докато вносът от Индия се е увеличил значително през разглеждания период, другият внос е намалял с повече от 20 % през същия период. Докато пазарният дял на вноса от Индия се е увеличил, пазарният дял на вноса от други държави е намалял. Предвид малкия обем на вноса от трети държави, както и с оглед на факта, че вносът е намалял както по отношение на обема, така и по отношение на пазарния дял, нищо не показва, че той е причинил вреда на промишлеността на Съюза.
 (345)
 Производителите износители заявиха, че един от производителите от Съюза е внасял разглеждания продукт от своите китайски производствени съоръжения, с което сам си е нанесъл вреда. Не бяха открити доказателства в подкрепа на тези твърдения. Проверените доказателства показаха, че вносът в Съюза от свързаните китайски съоръжения на производителя от Съюза е бил много малък. Освен това общият обем на вноса от Китай, съгласно данните на Евростат, е намалял значително през разглеждания период. Общият внос от Китай е загубил пазарен дял в размер на повече от 2 процентни пункта, което показва, че той не може да е причина за вредата.
 5.2.3. Равнище на износа на промишлеността на Съюза
 (346)
 През разглеждания период обемът на износа на оказалите съдействие производители от Съюза се е променял, както